
 7.12.2021
 BG
 Официален вестник на Европейския съюз
 L 436/1
 РЕГЛАМЕНТ ЗА ИЗПЪЛНЕНИЕ (ЕС) 2021/2151 НА СЪВЕТА
 от 6 декември 2021 година
 за прилагане на Регламент (ЕС) 2020/1998 относно ограничителни мерки срещу тежките нарушения на правата на човека
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2020/1998 на Съвета от 7 декември 2020 г. относно ограничителни мерки срещу тежките нарушения на правата на човека (1), и по-специално член 14, параграф 4 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 7 декември 2020 г. Съветът прие Регламент (ЕС) 2020/1998.
 (2)
 Съгласно член 14, параграф 4 от Регламент (ЕС) 2020/1998 Съветът направи преглед на списъка на физическите или юридически лица, образуванията или органи, които подлежат на ограничителни мерки, който се съдържа в приложение I към посочения Регламент. Въз основа на този преглед вписването на едно починало лице следва да бъде заличено от това приложение и вписванията на седем лица следва да бъдат актуализирани.
 (3)
 Поради това Регламент (ЕС) 2020/1998 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) 2020/1998 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 декември 2021 година.
 За Съвета
 Председател
 J. CIGLER KRALJ
 (1) ОВ L 410 I, 7.12.2020 г., стр. 1.
 ПРИЛОЖЕНИЕ
 В приложение I към Регламент (ЕС) 2020/1998 списъкът на физически лица, който се съдържа в раздел А („Физически лица“), се изменя, както следва:
 1)
 вписване 11 (относно Mohammed Khalifa Al-KANI (известен също като Mohamed Khalifa Abderrahim Shaqaqi AL-KANI, Mohammed AL-KANI, Muhammad Omar AL-KANI)) се заличава;
 (2)
 вписванията за следните седем физически лица се заменят със следното:
 Имена (транслитерация на латиница)
 Имена
 Идентификационни данни
 Причини за вписването
 Дата на вписване
 „4.
 Viktor Vasilievich (Vasilyevich) ZOLOTOV
 Виктор Васильевич ЗОЛОТОВ
 Длъжност(и): Директор на Федералната служба на войските на националната гвардия на Руската федерация (Росгвардия)
 Дата на раждане: 27.1.1954 г.
 Място на раждане: Сасово, Руска СФСР (понастоящем Руска федерация)
 Гражданство: руско
 Пол: мъжки
 Виктор Золотов е директор на Федералната служба на войските на националната гвардия на Руската федерация (Росгвардия) от 5 април 2016 г. и съответно е главнокомандващ на войските на националната гвардия на Руската федерация, както и командващ на ОМОН – мобилен отряд с особено предназначение, който е част от Росгвардия. На тази длъжност той осъществява надзор върху всички дейности на войските на Росгвардия и ОМОН. В качеството си на директор на Росгвардия той носи отговорност за тежки нарушения на правата на човека в Русия, включително произволни арести и задържания и системни и широкоразпространени нарушения на свободата на мирни събрания и на сдружаване, изразяващи се по-специално в насилствено потушаване на протести и демонстрации.
 2.3.2021 г.
 Росгвардия е използвана за потушаване на протестите в подкрепа на Навални от 23